Рост аб’ёмаў вытворчасці запланаваны ня-гледзячы на тое, што асноўны спажывец прадукцыі — Міністэрства аховы здароўя Рэспублікі Беларусь — сёлета зменшыў аб’ём заказаў на 10%. Канечне, узгаданае змяншэнне не стала нечаканасцю: скарачэнне дзяржрасходаў на сацыяльныя патрэбы — вымушаная і непазбежная мера ва ўмовах агульнага эканамічнага спаду. Безумоўна, можна паспачуваць суайчыннікам, якія будуць вымушаны больш доўгі час чакаць аперацый па замене пашкоджаных суставаў, аднак бізнес ёсць бізнес, і для “Алцімеда” падзенне плацежаздольнага попыту з боку стратэгічнага партнёра выгаднае як у дзелавым, так і дыпламатычным плане.